Сухараўскія могілкі

Сухараўскія могілкі — абмежавана дзеючыя могілкі ў Мінску. Знаходзяцца ля вул. Янкоўскага на захадзе горада. Плошча 1,9986 га. Першае пахаванне з указаннем даты адносіцца да 1876 г. Пахавана больш за 2,5 тыс. чал. Тэрыторыя могілак, як і мікрараён «Сухарава», знаходзіцца на тэрыторыі комплекса курганоў XI—XII стст., якія таксама былі месцам пахавання. Ёсць звесткі аб праблемах з вывазам смецця з могілак па прычыне дрэнных дарог, а таксама з тым, што час ад часу моладзь праводзіць на могілках пікнікі і засмечвае магілы. На могілках можна знайсці і пахаванні канца ХІХ ст., і магілы за 2014—2015 гг. Большая частка магіл адносна добра дагледжаны. У адрозненне ад іншых былых вясковых могілак Мінска, часцей сустракаюцца дзіцячыя магілы, а пахаванні канца ХІХ ст. — першай паловы ХХ ст. раскіданы сярод больш позніх і сучасных пахаванняў пераважна ў цэнтральнай частцы могілак, а не сканцэнтраваны ў адным месцы. Зноскі Спасылкі Сухараўскія могілкі на сайце «Некропалі Беларусі» Архівавана 23 лютага 2017. Сухараўскія могілкі на Wikimapia Сухараўскія могілкі на схеме сайта MoiKorni.com Сухараўскія могілкі на фотаздымках Крыжы на курганах: таямніцы Сухараўскіх могілак Архівавана 21 лютага 2018. // Минск старый и новый